open-index/open-wikipedia-markdown huggingface dataset:
Daniel Nordås

**Daniel «Pretty Boy» Nordås** (født 1978) er en norsk kampsportutøver og verdensmester i profesjonell kickboksing.

## Bakgrunn
Daniel begynte med kampsport som 12-åring da han startet med Taekwondo. Han ble senere med i Bergen Kickboxingklubb og startet med kickboksing. Han vant sin første tittel i 1994 i Norgescup. Han ble Nordisk mester i 1999 ved å slå dansken Søren Engelbrecht. Etter å ha vunnet sitt første Norgesmesterskap i 2001 ble han tatt ut til landslaget.

## Proffkarriere
Han begynte som profesjonell kickbokser i 2002, samme år beseiret han europeisk mester Paul Cummings etter 10 runder i Belfast, og vant dermed sin første profesjonelle tittel. I 2004 utfordret han regjerende WFKKO verdensmester Marty Wilson, og vant.

## Thaiboksing/K-1
I 2005 reiste han til Thailand og studerte thaiboksing i tre måneder. Han gikk tre proffkamper der og vant alle tre. I 2006 gikk han 7 profesjonelle fullkontaktkamper i kickboksing,  og vant samtlige. Han representerte så Norge i K-1 i Nord-Europa kvalifiseringen i Stockholm samme år. Han møtte thaibokseren og svensken Joachim Karlsson i sin første K-1 kamp, og tapte på TKO i etter 2 minutter i tredje og siste runde. I 2007 deltok han i en K-1 turnering i Bulgaria hvor han vant. 31. oktober 2008 gikk han kamp mot svenske Driton Rama i K1, og tapte.

I 2012 deltok han i *[[Norges beste fighter]]* i Thailand, hvor han konkurrerte i MMA. Han signerte i 2012 en kontrakt med SEG.

## Meritter
* WKN European Champion pro
* WFKKO World Champion pro
* Nordic Champion 1999 og 2001
* Norwegian Champion 2001, 2002, 2003, 2011

## Referanser


## Eksterne lenker
* Hjemmeside
* Verdens Gang - Risikerer helsa i hver kamp
* Verdens Gang - Daniel Nordås Tett på nett
Dark Thrones and Black Flags

***Dark Thrones and Black Flags*** er det fjortende studioalbumet til det norske black metal-bandet Darkthrone, utgitt 20. oktober 2008.

## Sporliste
# «The Winds They Called the Dungeon Shaker»
# «Oath Minus»
# «Hiking Metal Punks»
# «Blacksmith of the North»
# «Norway in September»
# «Grizzly Trade»
# «Hanging Out in Haiger»
# «Dark Thrones and Black Flags»
# «Launchpad to Nothingness»
# «Witch Ghetto»

## Eksterne lenker
*
Bakili Muluzi

**Elson Bakili Muluzi** (født 17. mars 1943) er en malawisk politiker. Han var landets president fra 1994 til 2004. Han er leder av opposisjonspartiet United Democratic Front.

## Referanser
Wedge Antilles

**Wedge Antilles** er en fiktiv person i *[[Star Wars]]-universet*. Han er en birolle spilt av Denis Lawson med stemmen til David Ankrum i den første *Star Wars*-trilogien. Han er hovedperson i *[[Star Wars: X-wing]]-*romanene*.*

I *[[Star Wars Episode IV: Et nytt håp]]* og *[[Rogue One: A Star Wars Story]]* en X-wing-pilot som har deltatt i flere slag som har endt med seier enn noen andre piloter.

## Referanser

## Eksterne lenker
*
John Harald Skum

**John Harald Skum** (født 11. november 1968 i Enköping i Sverige) er en norsk politiker, som representerer Norske Samers Riksforbund i Alta/Kvalsund valgkrets. Han satt på Sametinget i to perioder fra 2001 til 2009. 

Han har utdanning innen økonomiske og administrative fag, kulturfag og samfunnsfag, og har siden 2005 vært bibliotekmedarbeider. Tidligere har han vært landsstyremedlem i Norske Samers Riksforbund, og i sin siste periode på Sametinget var han medlem i Oppvekst- og utdanningskomiteen, medlem i Tilskuddsstyret og nestleder i valgkomiteen. 

Han er gift med Brita Julianne Skum, som også er politiker, og de har tre barn. 

## Eksterne lenker
* Biografi (Sametinget)
Robert Madsen

**Robert Christian Klein Madsen** (født 13. desember 1882 i Odense, død 24. september 1954 i København) var en dansk turner. Han representerte klubben *HG* i København. 

Han deltok i «Ekstralekene» 1906 i Athen, og var der med på det danske laget som vant sølv i lagkonkurransen i turn, bak det norske laget. To år senere, under OL 1908 i London, var han med og fikk 4.-plass. Her vant Sverige, foran Norge og Finland. 

## Eksterne lenker
*
Hans Lind

**Hans Oluf Lind** (født 1. september 1866 på Andenes, død 3. mars 1935 i Johannesburg, Sør-Afrika) var en norsk dikter, kjent for diktsamlinga *Nordlandsviser*, som kom ut i 1910.

Lind vokste opp på Andenes. Da han var ni år gammel døde moren, og to år senere døde også faren. Dermed ble Hans og de seks søsknene satt bort, og Hans kom til handelsmann Johan Ellingsen i Hovden i Bø. Etter at han var konfirmert, tok han middelskolen på Lillehammer, og arbeidet så som handelsbetjent på Breistrand i Øksnes og i Henningsvær.

Etter noen års opphold i USA fra rundt 1890, der han jobbet på en fabrikk for landbruksmaskiner i Chicago, dro han i 1898 til Sør-Afrika. Han giftet seg i Durban i 1901 med Johanna Bordewich, datter av kjøpmann Bordewich i Henningsvær. Fram til 1918 bodde han vekselvis i Oslo og i Sør-Afrika, der han jobbet i et gullgruveselskap i Johannesburg. Etter dette bodde han igjen i Oslo, og var kontorsjef i firmaet Wittusen & Jensen. I 1932 flyttet han og kona tilbake til Sør-Afrika, etter at døtrene deres allerede hadde flyttet dit. Hans Lind døde av tuberkulose i Johannesburg 3. mars 1935.

Hans Linds diktsamling *Nordlandsviser* ble skrevet på dialekt, vekselvis fra forskjellige deler av Nordland. Den skildrer folkeliv og arbeidsliv, særlig under vinterfisket etter skrei. Den første utgaven kom ut i 1910, og diktsamlinga er blitt gjenutgitt i 1936, 1958, og 1977. I den siste utgaven er flere av diktene tonesatt, blant annet av komponisten Ketil Vea. Denne utgaven er illustrert av Karl Erik Harr. I 1999 ga Dag Kajander ut CD-en *Feskarliv anno 1900* med 15 av Hans Linds viser med Kajanders musikk.

*Nordlandsviser* var den eneste boka Hans Lind fikk utgitt, men han hadde også enkelte dikt og fortellinger på trykk i blader og årsskrift. Han etterlot seg manuskript til flere romaner.

## Kilder
* Andøy Historielag: Hans Lind (skrevet av Tormod Nordeng)
* Artikkel i ''Fylkesleksikon'', Nordland fylkeskommune 
* Artikkel i leksikonet Allkunne
Storegut (diktsamling)

***Storegut*** er en episk diktsamling av den norske forfatteren Aasmund Olavsson Vinje, utgitt i 1866. Mange av diktene hadde stått på trykk i Vinjes tidsskrift Dølen i 1865 – 1866. Det er episke dikt med lyriske innslag. 

Olav Olavsson Edland, modell for Storegut, ble fødd på Nordigard i Edland (eller Æddan) i 1764. Han forsvant under gjeting i Bordalen sommeren 1791 og ble aldri funnet. Olav kan ha blitt drept av en uvenn som han var i krangel med på et bryllup fjorten dager tidligere. Olav var kjent for sin størrelse og uvanlige styrke. Vinje kan ha møtt bygdefolk som husket Olav eller Olavs far som døde i 1815.

## Innhold
I diktene forteller legdekallen *Olav* om sitt liv og om sønnen *Storegut*. Selv om Vinje i forordet sier at det er en sann historie, er det flere episoder som ikke har rot i virkeligheten. Vinje forandret en del steds- og personnavn. Dermed kan Storegut idealiseres. Det skapes et bilde av Telemark i gammel tid med både skolevesen, krigstjeneste, ting og marked. Storegut er den sterke mann som mange misunner, så han får mange fiender. Han blir med Kristian Lofthus til København for å klage på urett og blir fredløs etterpå, noe som fører til at han blir drept av en av sine fiender. Dette blander Vinje sammen med tradisjonelle folkediktningsmotiver når han forteller at Storegut blir bergtatt.

## Storegut i ettertid
Det ble et populært verk og kom i nytt og noe omarbeidet opplag i 1868. Mange av diktene har viseform, noe som har gjort at de ble sunget, for eksempel gjelder det «Den dag kjem aldri», som ble sunget til en stevtone.

I 1951 kom det ut en praktutgave av verket med tresnitt av Harald Kihle. 

Diktsamlingen var grunnlag for librettoen "Storegut"  laget av Bergmund Waal Skaslien i 2000.

I 2008 hadde Odd Nordstoga, Aasmund Nordstoga og Per Anders Buen Garnås et konsertprosjekt basert på verket. Her bruker de nye melodier på svært mange av sangene.

Storegutprisen deles ut ved litteraturdagene i Vinje. 

## Referanser


## Eksterne kilder
*
Susanne Munch Thore

**Susanne Elise Munch Thore** (født 1960) er en norsk advokat. Hun er partner i Arntzen de Besche, og tidligere managing partner og partner i advokatfirmaet Wikborg Rein.

Munch Thore er cand.jur. fra Universitetet i Oslo og har en *Master of Laws*-grad fra Georgetown University i tillegg til en *Diploma of International Affairs* fra Paul H. Nitze School of Advanced International Studies ved Johns Hopkins University. Hun ble den første kvinnelige partneren i Wikborg Rein i 1993.

Munch Thore er anerkjent av Chambers and Partners og Legal 500 i kategoriene for Corporate M&A og capital markets.

Munch Thore er styremedlem i en rekke selskaper, deriblant Renewable Energy Corporation (siden 2006), Oslo Areal og Unifor. Hun har tidligere vært styremedlem i Gjensidige Bank og Nera/Eltek (2005–2006). I perioden 1999–2007 var hun leder for Advokatforeningens lovutvalg for selskapsrett. Hun har siden 2010 vært leder for Advokatforeningens lovutvalg for børs- og verdipapirhandelrett.
	
## Referanser
Ecolo

**Ecolo (Écologistes Confédérés pour l'Organisation de Luttes Originales)** er et grønt parti i den franskspråklige delen av Belgia. Partiet blei danna i 1980 og var det første grønne partiet som kom inn i det føderale parlamentet. Partiet har gode forbindelser til Groen!, det grønne partiet i den flamske delen av Belgia. 

## Referanser


## Eksterne lenker
* 
*
Edgar Whitcomb

**Edgar Doud Whitcomb** (født 6. november 1917 i Hayden i Indiana, død 4. februar 2016 i Rome i Indiana) var en amerikansk advokat og republikansk politiker. Han var delstaten Indianas 43. guvernør 1969–1973.

## Familiebakgrunn, krigstjeneste og yrkesliv
Han var sønn av John Whitcomb og Louise Doud Whitcomb. Som ung var han en habil basketballspiller.

Etter ett år ved jusstudiet ved Indiana University vervet han seg til United States Army Air Corps i 1940. Han deltok i kampene i Stillehavet under den andre verdenskrig. Han ble tatt til fange og torturert av japanerne under slaget ved Filippinene. Under sitt andre fluktforsøk greide han å ta seg til Kina på egen hånd, og ble hjemsendt i 1943. Han gikk ut av aktiv tjeneste i 1946, men var oberst i hærreserven frem til 1977.

Etter krigen fullførte han jusstudiet ved Indiana University og fikk advokatbevilling i 1954. Whitcomb var først privatpraktiserende advokat i North Vernon, senere i Seymour og Indianapolis frem til 1985. Han har også vært direktør i Mid American World Trade Association og engasjert for et medieselskap i Indianapolis.

Mellom 1953 og 1986 var han gift med Patricia Dolfuss, som han hadde fem barn med. I 2013 giftet han seg på nytt med Evelyn Gayer i deres felles hjem i småbyen Rome.

## Politisk arbeid
Whitcomb var medlem Indianas delstatssenat 1950–1953. Han stilte som kandidat til Representantenes hus i 1954 og Senatet i 1964, men lyktes ikke i å bli valgt. Whitcomb var delstatens *Secretary of State*, med ansvar for sikkerhetsforanstaltninger og næringspolitikk, under guvernør Roger D. Branigin 1966–1968.

I 1968 vant han republikanernes nominasjon til guvernørkandidat foran Otis R. Bowen og Earl Butz. Samme år ble Whitcomb valgt til guvernør med 52,7 % av stemmene. I løpet av hans guvernørperiode ble republikanerne delt mellom en urban og rural fløy. Whitcomb ble assosiert med den rurale fløyen, som mistet innflytelse, mens Bowen spilte en ledende rolle i den urbane. Til og med 1972 var guvernøren i Indiana begrenset til én valgperiode, og Bowen ble derfor nominert av republikanerne til Whitcombs etterfølger foran guvernørvalget dette året.

I 1976 tapte Whitcomb republikanernes nominasjon til Senatet mot Richard Lugar, borgermester i Indianapolis.

## Referanser
Kef

**Kent Engineering & Foundry** (**Kef**) er en engelsk høyttalerprodusent. 

Kef ble startet i 1961 av Raymond Cooke (1925–1996).

## Eksterne lenker
* Hjemmeside
* Akustikk AS, norsk importør
Pauri Garhwal (distrikt)

**Pauri Garhwal** (hindi: पौड़ी गढ़वाल) er et distrikt i den indiske delstaten Uttarakhand. Distriktets hovedstad er Pauri. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 16,41 % av befolkningen.

Barn i alderen 0 til 6 år utgjorde 11,96 % i 2011 mot 14,53 % i 2001. Antallet jenter i den alderen per tusen gutter er 899 i 2011 mot 930 i 2001. 

## Referanser


## Eksterne lenker
*
Arbeidermesterskapet i fotball

**Arbeidermesterskapet i fotball** var en fotballturnering som ble arrangert av Arbeidernes Idrettsforbund i årene 1924 til 1939. I 1927 ble finalen grunnet økonomiske problemer utsatt til året etter. Sprint fra Moss er mestvinnende klubb, med seks mesterskap.

Mesterskapet ble stoppet ved utbruddet av den annen verdenskrig, og gikk etter krigen inn i cupen til det sammenslåtte Norges Idrettsforbund.

## Finaler

## Kuriosa
*Vinneren av det første arbeidermesterskapet, Roy fra Hurum, meldte seg allerede året etter seieren ut av Arbeidernes Idrettsforbund. 
*Mosjøen AIL var eneste lag fra Nord-Norge som var med i arbeidermesterskapet i fotball. Klubben deltok i 1933 og 1934.
*Jacob Johansen, Bjørn Spydevold og Harald Temte er de eneste fotballspillerne som har blitt både AIF-mestere og norgesmestere. Johansen var på Sparta Sarpsborgs vinnerlag i 1936, 1937 og 1938. I tillegg vant han NM for Sarpsborg i 1948. Spydevold vant arbeidermesterskapet for Sparta Sarpsborg i 1938 og ble norgesmester for Fredrikstad i 1940 og 1950. Temte var AIF-mester for IBK (Birkebeineren) i 1935 og ble Norgesmester for Mjøndalen i 1937.
*Sprint-spillerne Gunnar Heintz, Einar Johansen, Wilhelm Olsen, Georg Tefke og Herbert «Harry» Tefke var med på samtlige av klubbens seks mesterskap og var dermed de mestvinnende spillerne i AIF.

## Referanser


## Se også
*NM i fotball for menn
*Nord-Norgesmesterskap i fotball
*Liste over fotballklubber i Arbeidernes Idrettsforbund
Hanns Braun

**Hanns Braun** (født 26. oktober 1886 i München i Bayern i Tyskland, død 9. oktober 1918 i Frankrike)  var en tysk friidrettsutøver som deltok i de olympiske leker 1908 i London og 1912 i Stockholm.

Braun vant en olympisk sølvmedalje under OL 1908 i London, han var med på det tyske laget som kom på andreplass i den olympiske stafetten bak USA. De to første etappene var på 200 meter siden en etappe på 400 meter og siste etappen var 800 meter. Arthur Hoffmann løp første etappe og siden Hans Eicke, Otto Trieloff og Braun på fjerde og siste etappe. De fikk tiden 3.32,4, tre sekunder svakere tid enn gullvinnerne fra USA. Braun kom på tredjeplass på 800 meter bak amerikaneren Mel Sheppard og Emilio Lunghi fra Italia.

Fire år senere under 1912 i Stockholm kom han på andreplass på 400 meter bak Charles Reidpath.

## OL-medaljer
* 1908  London -  Sølv i friidrett, olympisk stafett  Tyskland
* 1912  Stockholm -  Sølv i friidrett, 400 meter  Tyskland
* 1908  London -  Bronse i friidrett, 800 meter  Tyskland

## Referanser


## Eksterne lenker
*
Ira Davenport

**Ira Nelson Davenport** (født 13. oktober 1887, død 17. juli 1941) var en amerikansk friidrettsutøver som deltok i de olympiske leker 1912 i Stockholm.

Davenport vant en olympisk bronsemedalje i friidrett i OL 1912 i Stockholm. Han kom på tredjeplass på 800 meter bak sine landsmenn Ted Meredith og  Mel Sheppard. Davenport løp også 400 meter men ble utslått i semifinalen. Han var også med på det amerikanske baseball-laget, baseball var med som demonstrasjonsgren.  

## OL-medaljer
* OL 1912  Stockholm -  Bronse i friidrett, 800 meter

## Referanser


## Eksterne lenker
*
Forlaget Lille Måne

**Forlaget Lille Måne AS** er et norsk forlag, etablert høsten 2004 av Jan Mesicek, som siden har vært forlagssjef og hovedeier. Forlaget er innom alle sjangre, og har hovedfokus på faktabøker (primært kosthold og ernæring), herunder utgivelser innenfor selvutvikling og livssyn. Forlaget har også markert seg med et engasjement i forhold til utgivelser med temaer rundt rusreform og narkotikapoltikk, og stått for arrangementer med dette på dagsorden ved flere anledninger i Bergen og i Oslo.

Forlagets spesialområde er kosthold, spesielt lavkarbo, ketogen diett, glutenfri- og sukkerfri diett, steinalderkosthold (paleo) samt generelle bøker om helse, debatt og samfunn. Forlaget produserer lydbøker og e-bøker selv. Forlaget arrangerer flere konferanser rundt disse temaene, herunder «Høstkonferansen» der blant annet forlagets forfattere foreleser. Forlaget startet med dette i 2010. Av forfattere som er utgitt på forlaget er blant annet filmskaperne David Lynch og Terry Jones, Lise Askvik, Eckhart Tolle, lege Annika Dahlqvist, rusaktivist Arild Knutsen, biolog Iver Mysterud og journalist Jon-Ove Flovik Olsen. 

I 2024 relanserte forlaget Storskriftserien, originalutgaver med større font og skytning enn ordinære pocket og innbundne bøker, under navnet Storskriftforlaget, som blir et imprint under Lille Måne. Aschehoug Forlag hadde tidligere en egen serie med storskriftbøker, det samme hadde Hilt & Hansteen fra 1990-1999, også med Storskriftforlaget som eget forlag i samme forlagskonsern.  

Forlaget Lille Måne er et uavhengig forlag, det har tidligere vært medlem i Forleggerforeningen, men er pr 2024 ikke det. I 2010 hadde Lille Måne en internasjonal satsing i Storbritannia med tre utgivelser under forlagsnavnet Little Moon Publishing, og utga Sten Sture Skaldeman, Lars-Erik Litsfeldt og Sofie Hexeberg på engelsk.   

## Referanser


## Eksterne lenker
*
Jerpefaret (Oslo)

**Jerpefaret** (1-35, 2-34) er en vei i Vestre Aker (tidl. Vindern) bydel i Oslo. Veien starter ved Voksenlia stasjon i Lillevannsveien og ender ved Skogen stasjon i Lillevannsveien. Øverste del av veien er regulert som gangvei så den er ikke åpen for gjennomkjøring.

Veien er oppkalt etter Jerpe (fugl) (vedtatt i 1927), før dette hadde den betegnelsen Vei 1088. 

## Se også
* Liste over Oslos gater

## Litteratur
* 

## Eksterne lenker
* 
* Nettside med utsikt fra Jerpefaret
Ingegjerd Stuart

**Ingegjerd Ebba Dagmar Løvenskiold Stuart** (født **[[Andvord (slekt)|Andvord]]** 27. september 1931) er en norsk kvinne som er gift i annet ekteskap med Robert D. Stuart, tidligere amerikansk ambassadør i Norge. Hun var tidligere gift med Harald Løvenskiold (1926–94), og ble utnevnt til overhoffmesterinne ved Det kongelige hoff i 1985. Hun flyttet siden til USA.

Ingegjerd Andvord er datter av diplomaten Rolf Andvord og tilhører slekten Andvord som stammer fra Lom. Hun studerte i Frankrike. Etter at hun giftet seg med Harald Løvenskiold arbeidet hun med restaurering og modernisering av boligmassen i Løvenskiold–Vækerø. Fra 1984 var hun ansvarshavende for Bærum Verks Senter.

Ingegjerd Løvenskiold har vært aktiv i Bærum Høyre, Asker og Bærum Forsvarsforening, Bærum kvinneråd og Vestre Bærum Sanitetsforening. Hun har også vært medlem av vedlikeholdsutvalget i Bærum kommune. 

Ingegjerd Løvenskiold er mor til Carl Otto Løvenskiold, som er nåværende eier av Nordmarka. Fra 1989 er hun kommandør av St. Olavs Orden for fortjenestfullt virke i H.M. Kongens tjeneste. Hun er også dekorert med Kong Harald Vs portrettnål og Kong Olav Vs portrettnål.

## Referanser
Jean Bouin

**Jean Bouin** (født 20. desember 1888, død 29. september 1914) var en fransk friidrettsutøver som deltok i de olympiske leker 1912 i Stockholm.

Bouin vant en olympisk sølvmedalje i friidrett under 1912 i Stockholm. Han kom på andreplass på 5000 meter, en tidels sekund bak finske Hannes Kolehmainen. Han deltok også på 1500 meter men klarte ikke å kvalifisere seg til finalen.

Bouin ble drept i strid under første verdenskrig.

## OL-medaljer
* 1912  Stockholm -  Sølv i friidrett, 5 000 meter

## Referanser


## Eksterne lenker
*
Henry M. Jackson

**Henry Martin «Scoop» Jackson** (1912–1983) var en amerikansk politiker. Han var norsk-amerikaner, oppvokst i Everett i Washington. Jackson representerte delstaten Washington i Representantenes hus fra 1941 til 1953, deretter i Senatet fra 1953 til sin død i 1983. Han tilhørte Det demokratiske parti og betegnes ofte som en «kaldkrigsliberaler».

Han var en steil antikommunist og tilhenger av opprustning og en tøff linje mot Sovjetunionen. Han støttet i begynnelsen Vietnamkrigen. Flere i Jacksons stab, deriblant Paul Wolfowitz, gled senere over i den nykonservative bevegelsen.

Jackson var ellers en liberal politiker som engasjerte seg for sosial- og helsespørsmål, borgerrettigheter og retten til fagorganisering. Han var formann i Senatets energikomité i 17 år. I 1969 skrev han den første amerikanske miljøvernloven.

Han stilte som presidentkandidat i demokratenes primærvalg foran presidentvalgene i 1972 og 1976, men nådde ikke opp. På demokratenes landsmøte i 1972 kom Jackson på andreplass etter George McGovern.

Faren Peter Jackson (Gresseth) kom fra Aure, og moren Marine Anderson fra Steigen. Henry var yngst av fem søsken. Faren var sagbruksarbeider og sementpusser, og Henry begynte sitt yrkesliv som håndlanger for ham. Han gikk college ved Stanford University og studerte jus ved University of Washington. Han var advokat og påtalejurist i Snohomish County før han ble politiker.

## Referanser


## Eksterne lenker
* 
*
Indisk film

**Indisk film** er ledende i verden med tanke på kvantitet. I 2006 ble det laget 1&nbsp;091 spillefilmer i landet. Fra 1950-tallet til 1990-tallet ga den indiska filmindustrien god fortjenste, noe som siden har forandret seg, som følge av økt TV-produksjon, flere utenlandske filmer og piratkopiering av film.

Indias mange språk avspeiler seg også i filmene som blir produsert. Hvert av de store indiske språkene &ndash; hindi, bengali, tamil, telugu, malayalam og  kannada&nbsp;&ndash; har egen filmsentral. Hindi-filmene blir produsert i Mumbai, hvor filmstudioene ofte blir referert til kollektivt som Bollywood. Navnet er også overført til andre språk; tamilske filmer produseres i *[[Kollywood]]* i distriktet Kodambakkam i Chennai, og telugu-filmer i *[[Tollywood]]*. Filmer produsert på bengali kalles *[[Tollygunge]]*, ettersom disse filmene lenge ble produsert i distriktet Tollygunge i Kolkata. 

Bollywood er størst med tanke på antall filmer og inntekter fra billettsalg, ettersom hindi er det største språket i India.

## Referanser


## Litteratur
* Ashish Rajadhyaksha (Herausgeber), Paul Willemen (Herausgeber): *Encyclopaedia of Indian Cinema* ISBN 085170669X
* Grimaud, Emmanuel: *Bollywood film studio ou comment les films se font à Bombay*, Paris, CNRS Éd., 2003
* Grimaud, Emmanuel: *La spirale prolifique ou l'histoire du processus cinématographique dans l'Inde contemporaine*, CNRS Éd., 2003, ISBN 2-271-06183-0

## Eksterne lenker
* 
* http://www.uis.unesco.org/culture/Documents/Infosheet_No1_cinema_EN.pdf
Henry Louis Scott

**Henry Louis Scott** (1889–1954) var en amerikansk friidrettsutøver som deltok i de olympiske leker 1912 i Stockholm. 

Scott ble olympisk mester i friidrett under OL 1912 i Stockholm. Han var med på det amerikanske laget som vant 3000 meter lagløp. USA vant finalen foran Sverige og Storbritannia. Det var fem løpere på hvert lag men kun plasseringene til de tre beste hadde betydning i sammendraget. Det laget som fikk lavest score på de tre raskeste løperne vant konkurransen. Tell Berna var raskest (1), Norman Taber kom på tredjeplass, de andre på laget var George Bonhag (5), Abel Kiviat og  Scott. Gull: USA 9, sølv Sverige 13 og bronse Storbritannia 23. 

## OL-medaljer
* OL 1912  Stockholm -  **Gull** i friidrett, 3000 meter lagløp (USA)

## Referanser


## Eksterne lenker
*
Acadèmia Valenciana de la Llengua

**Acadèmia Valenciana de la Llengua** (*Valensiansk språkakademi*) er en institusjon som holder til i byen Valencia i Comunitat Valenciana i Spania, og som har ansvar for standardiseringa av det valensianske språket (som i andre regioner er kjent som en dialekt av katalansk) og verne om bruken av det. Det ble oppretta 16. september 1998.

Ifølge sine vedtatte regler, må akademiets reguleringer følge den virkelige bruken av språket, respektere valensiansk leksikografisk og litterær tradisjon, og basere seg på rettskrivingsreglene som ble vedtatt i 1932.

## Eksterne lenker
* Acadèmia Valenciana de la Llengua – Akademiets hjemmeside
Allmennlærer

**Allmennlærer** er en lærer som jobber med barn og unge i grunnskolen (1.-10. trinn).
Siden 1992 har allmennlærerutdanningen vært 4-årig. Alle lærere som har fullført 4-årig lærerutdanning får stillingsbetegnelsen *[[adjunkt]]*. Ved å ta et femte studieår har man krav på stillingsbetegnelsen *adjunkt med tillegg* (tidligere *adjunkt med opprykk*).

Fra 2010 utdanner man seg ikke lenger til allmennlærer, men til grunnskolelærer for enten 1.-7 eller 5.-10. trinn.

## Referanser


## Eksterne lenker
* Utdanning.no sin yrkesbeskrivelse av allmennlærer
Janet Reno

**Janet Reno** (1938–2016) var en amerikansk jurist som var USAs justisminister fra 1993 til 2001. Hun var den første kvinnen i dette embetet, og også den nest lengstsittende (bare William Wirt satt lenger). Hun studerte ved Cornell University og Harvard Law School. Hennes far, Henry Reno, var immigrant fra Danmark og het opprinnelig Rasmussen. Da hun ble med i Bill Clintons regjering, var Reno én av to dansk-amerikanere; den andre var finansministeren Lloyd Bentsen.

Reno avslørte i 1995 at hun hadde Parkinsons sykdom.

I 2000 ble hun innvotert i National Women's Hall of Fame.

## Referanser


## Eksterne lenker
*
Louis Tewanima

**Louis Tewanima** (født 1888, død 18. januar 1969) var en amerikansk friidrettsutøver som deltok i de olympiske leker 1908 i London og 1912 i Stockholm. 

Tewanima vant en olympisk sølvmedalje i friidrett under 1912 i Stockholm. Han kom på andreplass på 10000 meter, bak finske Hannes Kolehmainen. Fire år tidligere, under OL 1908 i London kom han på niendeplass i maratonløpet. 

## OL-medaljer
* 1912  Stockholm -  Sølv i friidrett, 10 000 meter  USA

## Referanser


## Eksterne lenker
*
Pedro Moutinho

**Pedro Moutinho** (født 9. september 1979 i Santo Tirso i Portugal) er en portugisisk fotballspiller som for tiden spiller for den portugisiske klubben Rio Ave FC, på lån fra CS Marítimo. Han spiller vanligvis spiss eller ving.

Han startet karrieren i FC Penafiel, før han meldte overgang til skotske Falkirk FC, hvor han spilte i fire år. Han er den eldre broren til João Moutinho som spiller for AS Monaco FC.

## Referanser

## Eksterne lenker
*
George Hutson

**George William Hutson** (født 22. desember 1889, død 14. september 1914) var en britisk friidrettsutøver som deltok i de olympiske leker 1912 i Stockholm. 

Hutson vant to bronsemedaljer i friidrett under OL 1912 i Stockholm. Han kom på tredjeplass på 5000 meter bak finske Hannes Kolehmainen og Jean Bouin fra Frankrike. Han deltok også på det britiske laget som kom på tredjeplass på 3000 meter lagløp, bak USA og Sverige, sammen med William Cottrill, Cyril Porter, Edward Owen og William Moore.   

Hutson ble drept i strid under første verdenskrig.

## OL-medaljer
*  1912  Stockholm - Bronse i friidrett, 5 000 meter  Storbritannia
*  1912  Stockholm - Bronse i friidrett, 3 000 meter lagløp  Storbritannia

## Eksterne lenker
*
National Air and Space Museum

**National Air and Space Museum** er et museum  i Washington D.C., under Smithsonian Institution. Museet er det mest populære av Smithsonians museer og har verdens største samling av fly, raketter og romskip. Museet er også et viktig senter for forskning rundt historien bak luftfart og romvirksomhet. Nesten alle utstillingsobjekter er originale, eller erstatningsfartøy for de originale.

Bygningen til National Air and Space Museum er anerkjent som et av de betydeligste eksempler på moderne arkitektur i Washington. Grunnet museumbygningens nærhet til United States Capitol ønsket man fra Smithsonian Institution en bygning som ville ha en imponerende arkitektur, men som samtidig ikke ville markere seg for sterkt mot Capitol. Arkitekten Gyo Obata fra firmaet Hellmuth, Obata and Kassabaum i St. Louis fikk oppdraget og museet sto ferdig i 1976.

I 2003 åpnet en avdeling på Washington Dulles internasjonale lufthavn i Virginia.

## Referanser


## Eksterne lenker
*
Vijayadasami

**Dussehra** eller **Vijayadasami** er en hinduistisk høytid, feiret over hele India og i Nepal, hvor den er en av de største høytidene. Vidjayadasjami blir feiret på den tiende dagen i den lyse halvdelen av måneden *[[asjvin]]*, som stort sett finner sted i oktober, og er siste dagen i navratrihøytiden. Feiringens opphav har ulike forklaringer avhengig av region og kultur, men har ofte med det godes seier over det onde. 

Feiringen av Vijayadasami kan innebære tilbeding av Ram (inkarnasjonen av gud), leketøysutstillinger eller å tenne et bål der man brenner en dukke av den onde demonen Ravana. Høytiden blir også regnet som en lykkebringende dag for å begynne med noe nytt.
Bror Fock

**Bror Karl Fock** (født 29. mars 1888, død 4. september 1964) var en svensk mellomdistanseløper som deltok i de olympiske leker 1912 i Stockholm.

Fock vant en olympisk sølvmedalje i friidrett under OL 1912 i Stockholm. Han var med på det svenske laget som kom på andreplass på 3 000 meter lagløp bak USA. Løperne på laget var Thorild Ohlsson, John Zander, Ernst Wide, Bror Fock og Nils Frykberg.

Fock var innehaver av verdensrekorden på 3000 meter en kort periode i 1912.

## OL-medaljer
* 1912  Stockholm -  Sølv i friidrett, 3 000 meter lagløp (Sverige)

## Referanser


## Eksterne lenker
*
Lillevannsveien (Oslo)

**Lillevannsveien** (1-91, 2-90) er en vei i Vestre Aker (tidl. Vindern) bydel i Oslo. Veien starter ved Holmenkollen stasjon og ender ved Lillevann stasjon. Den ble bygd som anleggsvei ved forlengning av Holmenkollbanen fra Holmenkollen til Frognerseteren i 1916.

Veien er oppkalt etter Lillevann som ligger rett ved enden av veien (vedtatt i 1927).

## Se også
*Liste over Oslos gater

## Litteratur
* 

## Eksterne lenker
*
Adrian Pennock

**Adrian Barry Pennock** (født 27. mars 1971 i England) er en britisk tidligere fotballspiller og fotballtrener. Han begynte å spille profesjonell fotball i 1989, da han signerte kontrakt med fotballklubben Norwich City F.C. I 1992 gikk han over til klubben AFC Bournemouth for 30&nbsp;000 pund.

## Referanser


## Eksterne lenker
*
John Ashcroft

**John David Ashcroft** (født 1942) er en amerikansk jurist, lobbyist og tidligere republikansk politiker. Han var USAs justisminister under president George W. Bush 2001–2005. Ashcroft hadde tidligere vært senator 1995–2001 og guvernør i delstaten Missouri 1985–1993.

Ashcroft er norsk-amerikaner, idet foreldrene til moren, Grace P. Larsen, innvandret fra Norge. Faren, James Robert Ashcroft, var pastor i en pinsemenighet og rektor ved Evangel University 1958–1974. John Ashcroft vokste opp i Springfield i Missouri.

Ashcroft har tilkjennegitt et kristent livssyn.

## Referanser


## Eksterne lenker
* 
* 
*
Kim Vilfort

**Kim Vilfort** (født 1962) er en dansk tidligere fotballspiller som tilbrakte det meste av karrieren i  den danske klubben Brøndby IF.

I 1991 ble han kåret til Årets fotballspiller i Danmark (sammen med Peter Nielsen), året før Danmark ble europamestre. Han spilte 77 kamper og scoret 14 mål for  i løpet av perioden 1983&ndash;1996. Det målet som huskes best, kom i EM-finalen mot  i Göteborg.

Vilfort startet karrieren i Skovlunde IF og gikk deretter til Boldklubben Frem. I 1986 gikk han til Brøndby IF, der han ble værende i tolv år.

## Referanser


## Eksterne lenker
*
Sandskinker

* *Ophiomorus blanfordi*
* *Ophiomorus brevipes*
* *Ophiomorus chernovi*
* *Ophiomorus latastii*
* *Ophiomorus nuchalis*
* *Ophiomorus persicus*
* sandskink(*O. punctatissimus*)
* *Ophiomorus raithmai*
* *Ophiomorus streeti*
* *Ophiomorus tridactylus* 

**Sandskinker** er en slekt av skinker som er utbredt fra Hellas til Rajasthan i India.

De har en slangelignende kropp, og lever delvis nedgravd. De to vestligste artene, sandskink og *Ophiomorus latastii*, mangler helt synlige lemmer, og skjuler seg under steiner. I vestskråningen til Zagrosfjellene lever *O. persicus*, som er en overgangsform med sterkt reduserte lemmer. De resterende artene lever i ørkenene lenger øst. De har normale lemmer, og svømmer i sand, på samme måte som artene i slekten *[[Scincus]]*.

## Eksterne lenker
* 

* The Reptile Database: ''Ophiomorus''
* Cyberlizard: ''Ophiomorus''
* Disi, M., A.M., Werner, Y., Crochet, P-A., Hraoui-Bloquet, S. & Sadek, R. 2006.  Ophiomorus latastii i 2008 IUCN Red List of Threatened Species.
William Cottrill

**William Cottrill** (født 14. oktober 1888, død 26. oktober 1972) var en britisk friidrettsutøver som deltok i de olympiske leker 1912 i Stockholm. 

Cottrill vant en olympisk bronsemedalje i friidrett under 1912 i Stockholm. Han var med på det britiske laget som kom på andreplass på 3000 meter lagløp, bak USA og Sverige. Det var fem løpere på hvert lag, men kun plasseringene til de tre beste hadde betydning i sammendraget. Løperne på bronselaget var: George Hutson, William Cottrill, Cyril Porter, Edward Owen og William Moore.  

## OL-medaljer
*  1912  Stockholm - Bronse i friidrett, 3 000 meter lagløp  Storbritannia

## Eksterne lenker
*
Benjani Mwaruwari

**Benjamin «Benjani» Mwaruwari** (født 13. august 1978 i Bulawayo i Zimbabwe) er en profesjonell fotballspiller. Benjani ble kjøpt av Portsmouth fra den franske klubben Auxerre den 5. februar 2008 for £3,87 millioner.

## Referanser


## Eksterne lenker
*
Circular error probable

**Circular error probable** (CEP), det vil si **sannsynlig sirkulært feilutslag**, er en tallindikator for ballistiske rakettvåpens forventede treffområde. CEP indikerer hvor mange prosent av alle stridshoder forventes å treffe innenfor et område med radius=CEP. Jo lavere CEP er, desto mer nøyaktig er altså raketten. Radiusen til en sirkel sentrert ved siktepunktet som i det lange løp vil påvirkes av 50 % av prosjektilene. 

Radiusen til sirkelen som inneholder 50 % av de individuelle målingene som gjøres, eller radiusen til sirkelen som det er 50 % sannsynlighet for å befinne seg innenfor. I ballistisk testing av ytelse har mange statistikker blitt foreslått som mål for presisjon. Noen av disse statistikkene vurderer bare spredningen av dataene i én retning, for eksempel horisontalt standardavvik og den ekstreme vertikale spredningen. Andre tiltak forsøker å fange opp spredningen i begge retninger, eksempelvis ekstrem spredning og sannsynlig sirkulært feilutslag (CEP).

CEP25 angir minste radius 25&nbsp;% av rakettene vil treffe innenfor. Når ikke annet er spesifikt oppgitt er CEP et mål på minste radius for 50&nbsp;% av rakettnedlagene. (Bare «CEP» er altså lik CEP50). 
Som eksempel hadde de første amerikanske Pershing-rakettene en CEP på 400 meter, mens Pershing 2 hadde en CEP på 30 meter. 

CEP bygger på en multivariat normalfordeling, men kan også illustreres ved hjelp av normalfordeling. I normalfordelingens tetthetsfunksjon angir 
:f(x) = {1 \over \sigma\sqrt{2\pi} }\,e^{-{(x-\mu )^2 \over 2\sigma^2}},
der *&mu;* er forventet verdi (her sentertreff) og *&sigma;* er standardavvik (angitt i gjennomsnittlig feilradius). Et grafisk plott med feilmargin langs den horisontale aksen og antall treff langs den vertikale vil danne en kurve som minner om en bjelle – derav det engelske uttrykket *bell curve*. CEP angir da det prosentvise middelavviket.

## Referanser


## Litteratur
* Blischke, W.R.; Halpin, A.H. (1966): «Asymptotic Properties of Some Estimators of Quantiles of Circular Error», *Journal of the American Statistical Association*. **61** (315): 618–632. doi:10.1080/01621459.1966.10480893. JSTOR 2282775.
* MacKenzie, Donald A. (1990): ''Inventing Accuracy: A Historical Sociology of Nuclear Missile Guidance''. Cambridge, Massachusetts: MIT Press. ISBN 978-0-262-13258-9.

## Eksterne lenker
* «Circular Error Probable» hos ''Ballistipedia''
Christian Gitsham

**Christopher «Christian» William Gitsham** (født 15. oktober 1888, død 16. juni 1956)  var en sørafrikansk friidrettsutøver som deltok i de olympiske leker 1912 i Stockholm.
 
Gitsham vant en olympisk sølvmedalje i friidrett under OL 1912 i Stockholm. Han kom på andreplass i maraton, ett minutt bak sin landsmann Kenneth McArthur.

## OL-medaljer
* 1912  Stockholm -  Sølv i friidrett, maraton

## Eksterne lenker
*
Gaston Strobino

**Gaston Maurice Strobino** (født 23. august 1891, død 30. mars 1969) var en amerikansk friidrettsutøver som deltok i De olympiske leker i 1912 i Stockholm.

Strobino vant en olympisk bronsemedalje i friidrett under OL i 1912 i Stockholm. Han kom på tredjeplass i maraton, bak de sørafrikanske løperne Kenneth McArthur og Christian Gitsham.

## OL-medaljer
* 1912  Stockholm -  Bronse i friidrett, maraton  USA

## Referanser


## Eksterne lenker
*
Vulkan (gud)

**Vulkan** (latin Vulcanus), også kjent som Mulciber, var den romerske guden for smeder og godartet (nyttig) bruk av ild. Han var også guden for vulkaner i oldtidens romerske senhedendom. Han er kjent som Sethlans i etruskisk mytologi og Hefaistos i gresk mytologi. Han ble dyrket ved en årlig festival kjent som *Volcanalia* den 23. august. Vulkan tilhører den eldste tiden i romersk religion: Varro siterer *[[Annales Maximi]]* hvor han minnes at kong Titus Tatius hadde dedikert egne altre for en rekke guddommer, blant dem også Vulkan.

## Etymologi

Opprinnelsen til navnet er både uklart og lenge diskutert. Den romerske tradisjonen har hevdet at det var beslektet med latinske ord som var knyttet til lyn (*fulgur, fulgere, fulmen*), som igjen var antatt å være beslektet med ild. Denne tolkningen ble støttet av Walter William Skeat i hans etymologiske ordbok i betydningen  «lustre».

Det har blitt foreslått at Vulkan faktisk ikke er latinsk, men beslektet med den kretiske guden *Velchanos*, en gud for naturen og underverden. Wolfgang Meid har dog avvist denne identifiseringen. Det har siden kommet flere fantasifulle forslag uten at det har gitt større enighet: Christian Guyonvarc'h har foreslått en identifisering med det irske navnet Olcan. Vassilij Abaev har sammenlignet med ossetisk *-waergon*, en variant av navnet *Kurdalaegon*, smeden i *[[Nartsagnene]]*, epos som har sin opprinnelse i Nord-Kaukasus, men Georges Dumézil fant denne forbindelsen urimelig.

## Dyrkelsen av Vulkan
Vulkans eldste helligdom i Roma, *[[Volcanal]]*, lå ved foten av Kapitolhøyden i Forum Romanum, og ble etter sigende datert til den arkaiske perioden av de romerske kongene, og blitt etablert på dette stedet av Titus Tatius, tradisjonelt datert til 700-tallet f.Kr. Det var i synspunktet til etruskiske *[[Haruspex|haruspikser]]* at et tempel for Vulkan måtte være lokalisert utenfor byen og det er mulig at Volcanal kan ha ligget utenfor byens grenser før Roma utvidet den til å omfatte også Kapitolhøyden. *Volcanalia*, ofringer til Vulkan, ble gjort her den 23. august. Vulkan hadde også et tempel på Campus Martius («Mars-marken») i Roma som eksisterte siden år 214 f.Kr.

Romerne identifiserte Vulkan med den greske smedguden Hefaistos, og han ble assosiert med sin gresk motpart for den konstruktive bruken av ild i metallarbeidet. Et fragment av en gresk krukke som viser Hefaistos er funnet ved *Volcanal* og er blitt datert til 500-tallet f.Kr. Det antyder at de to gudene allerede var assosiert med hverandre ved denne tiden. Imidlertid hadde Vulkan sterkere tilknytning enn Hefaistos med ildens *destruktive* krefter, og det var en betydelig omtanke hos hans tilhengere i å oppmuntre guden til å avverge skadelige branner. Hans festival *Vulcanalia* som ble feiret årlig den 23. august var en tid da varmen på årstiden truet avlingene og kornmagasinene med risiko for å brenne ned.

## Referanser
Jalmari Eskola

**Jalmari Johannes «Lauri» Eskola** (født 16. november 1886, død 7. januar  1958) var en finsk friidrettsutøver som deltok i de olympiske leker 1912 i Stockholm.

Eskola vant en olympisk sølvmedalje i friidrett under OL 1912 i Stockholm. Han var med på det finske laget som kom på andreplass i lagkonkurransen i terrengløp bak Sverige. De andre på laget var Hannes Kolehmainen og Albin Stenroos.

## OL-medaljer
* 1912  Stockholm -  Sølv i friidrett, terrengløp lag (Finland)

## Eksterne lenker
*
Navdanya

**Navdanya**  er en indiskbasert organisasjon som jobber for biologisk vern, økologisk jordbruk, bønders rettigheter og for å redde frø fra å bli utryddet. En av grunnleggerne av organisasjonen, og det mest kjente medlemmet, er Vandana Shiva, en miljøaktivist, fysiker og forfatter.

Navdanya er medlem av Terra Madre, en slow-food bevegelse. 

## Eksterne lenker

*  Organisasjonens hjemmeside
Setra vei (Oslo)

**Setra vei** (1-19, 2-30) er en vei i Vestre Aker (tidl. Vindern) bydel i Oslo. Veien starter ved Besserud og ender i Lillevannsveien. 

Veien er oppkalt etter Setra skog, skogområdet mellom Holmenkollen og Ankerveien (vedtatt i 1917).

## Litteratur
* 

## Eksterne lenker
*
Hans Pedersen

:*Må ikke forveksles med de to andre danske olympiske turnerne [[Hans Eiler Pedersen]] og [[Hans Laurits Pedersen]].* 
**Hans Pedersen** (født 5. november 1887 i Højelse, død 22. september 1943 i Kimmerslev) var en dansk turner. Han representerte klubben *Skytterforeningernes Hold*.

Han deltok i OL 1912 i Stockholm, og var der med på det danske laget som vant sølv i lagkonkurransen i turn, bak det svenske laget. Åtte år senere, under OL 1920 i Antwerpen, var han igjen med og vinne sølv i lagkonkurranse, svensk system. Også denne gangen vant Sverige.

## Eksterne lenker
*
CEP

**CEP** eller **Cep** kan sikte til:
* Circular error probable, en tallindikator for ballistiske rakettvåpens forventede treffområde.
* Crime Empire, en organisert graffitigruppe av writers i Oslo
* Stjernebildet Kefeus, forkortet Cep.
Storaurhøa

**Storaurhøa** er et fjell i Sunndal kommune i Møre og Romsdal. Det har en høyde på 1&nbsp;692 meter over havet.

## Se også
* Liste over Norges høyeste fjell

## Referanser
Opprinnelse

**Opprinnelse** er begynnelsen, startpunktet, årsaken eller utgangspunktet som noe er utviklet fra. 

## Eksempler

* Et bestemt punkt i tid. I teknisk forstand kan det hete epoke i en nærmere bestemt sammenheng. 
* Et menneskes genealogi.
* Et husdyrs stamtavle.
* Det øverste punktet i et elvesystem.
* Fødselen av et levende vesen, en idé, et mem.
* Skapelsesberetninger.

### Vitenskap og filosofi
* Kosmologi, om universets opprinnelse og utvikling.
* Supernova nukleosyntese, grunnstoffenes opprinnelse.
* Abiogenese, livets opprinnelse.
* Fylogenetikk, eller mer spesifikt artenes opprinnelse.
* Antropogenese, om menneskets opprinnelse.
* Epistemologi, om kunnskapens opprinnelse.
* Etymologi, ordenes opprinnelse.
* Toponymi, stedsnavn opprinnelse.

## Se også
* Origo
Earl Warren

**Earl Warren** (1891–1974) var en amerikansk jurist og politiker. Han var Californias guvernør fra 1943 til 1953, som representant for republikanerne, deretter USAs høyesterettsjustitiarius fra 1953 til 1969. Han stod bak flere liberale høyesterettsavgjørelser, og han regnes blant de mest innflytelsesrike justitiariusene i USAs historie.
## Liv og virke
### Bakgrunn
Han var skandinavisk-amerikaner, som sønn av jernbanearbeideren Matt Warren (født Erik Mathias Halvorsen Vaare i Torvastad i Norge) og Emma Christina (Crystal) Hernlund (født i Hälsingland i Sverige).

Han vokste opp i Bakersfield i California. Han hadde juridisk utdannelse fra University of California, Berkeley og advokatbevilling fra 1914. Han praktiserte som advokat i San Fransisco før han ble offentlig anklager i Alameda County i 1925.

Han giftet seg i 1925 med en ung enke, Nina Elisabeth Palmquist (1893–1993), født i Visby i Sverige. De fikk seks barn.

### Politiker
Warren steg frem som en lederskikkelse innen Det republikanske parti i California tidlig i 1930-årene. Han var Californias justisminister 1939–1943 og Californias guvernør 1943–1953. I 1946 vant han både de republikanske og demokratiske primærvalgene, og ble gjenvalgt som guvernør med over 90 % av stemmene.

Guvernør Warren forsøkte å posisjonere seg som kompromisskandidat under republikanernes landsmøte foran presidentvalget i 1948, men New Yorks guvernør Thomas E. Dewey fikk flertall ved den tredje avstemningen, og Warren godtok å bli nominert som Deweys visepresidentkandidat. Dewey tapte overraskende for den sittende presidenten Harry S. Truman. 

Foran presidentvalget i 1952 tapte Warren presidentnominasjonen mot general Dwight D. Eisenhower allerede ved landsmøtets første avstemning. 

### Høyesterett
Eisenhower nominerte Warren til justitiarius i USAs høyesterett i 1953. Warren ble sittende som høyesterettsjustitiarius frem til 1969. Han bidrog ved rettsavgjørelser til at blant annet Jim Crow-lovene ble kjent grunnlovsstridige, og de amerikanske borgerrettslovene kunne innføres. 

I 1960-årene ledet han Warrenkommisjonen, som etterforsket drapet på president John F. Kennedy.

Da Robert F. Kennedy ble myrdet i 1968, antok Warren at Richard Nixon ville vinne presidentvalget og utnevne en konservativ dommer, og han ønsket derfor å gå av med pensjon før den tid. President Lyndon B. Johnson nominerte høyesterettsdommer Abe Fortas til å etterfølge Warren. Senatet kunne ikke stille seg bak Fortas, som stod Johnson nært og hadde en del kritisable økonomiske bindinger. Dette tvang Warren til å bli på sin post til etter presidentvalget, og han måtte ta sin rival Nixon i ed som president. Warren pensjonerte seg senere samme år, og han ble etterfulgt av den konservative Warren Burger.

Han mislikte den konservative dreiningen av Høyesterett, men kritiserte den ikke offentlig. Warren så Watergateskandalen utfolde seg, men døde en måned før Nixon ble nødt til å fratre som president. 

## Referanser


## Eksterne lenker

* Biografi hos *[[Biographical Directory of Federal Judges]]*.
* Warrens lovtale for John F. Kennedy, avholdt 24. november i United States Capitol.
Johan Mikkel Sara

**Johan Mikkel Mikkelsen Sara** (født 2. juni 1953 i Kautokeino) er en samisk politiker. Han representerer Samer bosatt i Sør-Norge på Sametinget, der han var visepresident fra 2005 til 26. september 2007. Sara var en av den såkalte «firerbanden» som satt på vippen mellom Norske Samers Riksforbund (NSR) og Arbeiderpartiet, og som i kraft av denne forhandlingsposisjonen fikk fremstående posisjoner i Sametinget, frem til bruddet med NSR i 2007.

Sara har vært sametingsrepresentant helt siden 1989, da det første Sametinget ble valgt. 

Han ble i januar 2013 av Indre Finnmark tingrett dømt til 24 dagers betinget fengsel for bedrageri med reiseregninger til Sametinget. Han ble også dømt til å betale erstatning til Sametinget.

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*
* Odd Mathis Hætta: *Sametinget i navn og tall : Høsten 1993 - høsten 1997*
* Odd Mathis Hætta: *Sametinget i navn og tall : Høsten 1997 - høsten 2001*
* Odd Mathis Hætta: *Sametinget i navn og tall : Høsten 2001 - høsten 2005*

## Eksterne lenker
* Biografi (Sametinget)
Ernest Glover

**Ernest Glover** (født 19. februar 1891, død 13. april 1954) var en britisk friidrettsutøver som deltok i de olympiske leker 1912 i Stockholm.

Glover vant en olympisk bronsemedalje i friidrett under OL 1912 i Stockholm. Han var med på det britiske laget som kom på tredjeplass i lagkonkurransen i terrengløp bak Sverige og Finland. De andre på laget var Frederick Hibbins og Thomas Humphreys.

## OL-medaljer
*  1912  Stockholm - Bronse i friidrett, terrengløp lag  Storbritannia

## Eksterne lenker
*
Bølefjorden

**Bølefjorden** er navnet på to fjorder i Norge: 

*Bølefjorden (Flatanger) &ndash; en fjord i Flatanger kommune i Nord-Trøndelag. 
*Bølefjorden (Hasvik) &ndash; en fjord på Sørøya i Hasvik kommune i Finnmark.
Gravdalsknappen

**Gravdalsknappen** (også kalt **Gravdalshø**) er et fjell i Nord-Fron og Vågå kommune i Innlandet. Toppunktet ligger i Nord-Fron og har en høyde på  meter over havet.

## Se også
* Liste over Norges høyeste fjell

## Referanser
Tua (Rauma)

**Tua** er et fjell på sørvestsiden av Romsdalen i Rauma kommune i Møre og Romsdal. Nordre Tua har en høyde på  meter over havet. Vestre Tua er nest høyest med en høyde på .

## Se også
* Liste over Norges høyeste fjell 
* Liste over fjell i Skandinavia 

## Fotnoter



## Referanser




## Eksterne lenker
* romsdal.com - *Tua* informasjonsside
James Wendell

**James Isaac Wendell** (født 3. september 1890, død 22. november 1958) var en amerikansk friidrettsutøver som deltok i de olympiske leker 1912 i Stockholm. 

Wendell vant en olympisk sølvmedalje i friidrett under OL 1912 i Stockholm. Han kom på andreplass på 110 meter hekk bak sin landsmann Frederick Kelly. USA tok alle medaljene på distansen, Martin Hawkins kom på tredjeplass.  

## OL-medaljer
* 1912  Stockholm -  Sølv i friidrett, 110 meter hekk

## Eksterne lenker
*